《挽赵秋晓》
宋代·梅时举

自古诗人仕不高，伟人底事占诗豪。
同年亲友俱三釜，半壁天倾空二毫。
守我冷官巾与屦，任他巧宦带而袍。
一篇覆瓿生光焰，地下修文想和陶。

作者简介：梅时举，字舜臣，号水村，永嘉（今浙江温州）人。弱冠举于乡。尝流寓东莞，与赵必𤩪为友。著《通鉴新议》，已佚。清康熙《永嘉县志》卷九有传。今录诗二首。